title: "URL"
text: "URL as det ingelsk ufk\u00f6rtang f\u00f6r Uniform Resource Locator, an ment: ianhaidelk uunwiiser faan dokumentsteeden. Uun't amgungspriak sai wi wel internetadres of w\u00e4\u00e4bsteed. Det URL leit f\u00e4\u00e4st, m\u00e4 h\u00fcn technisk protokol dooten auerdraanj wurd, t.b. HTTP of FTP, an huar det dokument tu finjen as. Didiar standard as tuiarst 1994 f\u00e4\u00e4stlaanj wurden.\n\nM\u00e4 URI (Uniform Resource Indicator) ment am algemianer uk \u00f6\u00f6der beskriiwangen faan dokumentsteeden.\n\nBispalen \n ftp://max:muster@ftp.example.com \u2026 FTP m\u00e4 br\u00fcker an k\u00e4\u00e4nwurd\n http://frr.wikipedia.org \u2026 HTTP w\u00e4\u00e4bsteed saner widjerfeerang \u00fc\u00fcb en w\u00e4\u00e4bsidj (feert tu't hoodsidj)\n http://frr.wikipedia.org/wiki/Oomram \u2026 w\u00e4\u00e4bsteed m\u00e4 widjerfeerang\n https://frr.wikipedia.org \u2026 HTTPS w\u00e4\u00e4bsteed m\u00e4 seekerhaidsprotokol\n mailto:hans@example.org \u2026 adres faan en E-Mail\n news:alt.hypertext \u2026 tugang tu en Usenet-sk\u00f6\u00f6l (woort knaap noch br\u00fckt)\n telnet:example.org \u2026 tugang tu en Telnet-ferbinjang (knaap noch br\u00fckt)\n file:///foo/bar.txt \u2026 Tugang tu en lokaal datei\n\nLuke uk diar \n\n Tim Berners-Lee\n TLD\n DOI\n\nInternet"